13-2-2016 (Sat)年初六晏晝,同老公閒逛完熱熱地,去7-11買Dreyer’s甜筒,點知呢o度o既7-11太細間,冇甜筒買  .但挑起o左老公食雪糕o既癮,於是佢話去麥當勞食.呢期麥當勞推出紫薯味新地,o係外面買就冇扭紋,因為唔供應雲呢拿味新地,要就要入舖內買.我就要$5.50o既紫薯新地筒,老公要$8.50o既紫薯新地走醬,雪糕係紫色,幾靚,不過扭紋會靚啲.食落,新地依然好滑,紫薯味有,但好甜.如果有雲呢拿新地中和,應該好好多.